rlitschk/wikidir huggingface dataset:
De Rudolf Minger (* 13. November 1881 z Mülchi; † 23. August 1955 z Schüpfe BE) isch en Schwiizer Politiker gsii und hät dr Buure-, Gwerb- und Bürgerpartei (BGB) aaghört. Vor siinere Wahl in Bundesrat isch er hauptbruefliche Landwirt gsii. Er isch am 12. Dezember 1929 in Bundesrat gwählt worde und hät siis Amt am 31. Dezember 1940 übergeeh. Während siinere Amtsziit isch er em Militärdepartement vorgschtande und isch drüber use en Fründ vom General Henri Guisan gsii. Er isch Bundespräsident gsii im Jahr 1935 und Vizepräsident i de Jahr 1934 und 1940. De Rudolf Minger isch Landwirt gsii und hät über kei höcheri Schuelbildig verfüegt. Zahlriichi Witz händ ihm (und siinere Frau) mangelhafti Kenntnis vo dr französische Schprach underschtellt. Trotz siinere ziitwise Nazi-Sympathie isch er in gwüssne Chreise au hüt no populär. Peter Stettler: Minger, Rudolf. In: Historisches Lexikon vo dr Schwiiz. 2010. Konrad Stamm: Minger: Bauer, Bundesrat. Die aussergewöhnliche Karriere des Rudolf Minger aus Mülchi im Limpachtal. NZZ Libro, Zürich 2017, ISBN 978-3-03810-284-7. Christoph Graf: Vom Klassenkampf zur Konkordanz: Robert Grimm, Rudolf Minger und die schweizerische Demokratie, in: Nicolai Bernard/Quirinus Reichen (Hg.): Gesellschaft und Gesellschaften: Festschrift zum 65. Geburtstag von Prof. Dr. Ulrich Im Hof. Bern 1982. S.
De Roger Bonvin (* 12. September 1907 z Icogne; † 5. Juni 1982 z Sittu), Burger vo Icogne-Leis, Chermignon und Nendaz, isch en Schwiizer Politiker (CVP) gsii. Er isch am 27. September 1962 in Bundesrat gwählt worde. Am 31. Dezember 1973 isch er zruggträte. Während siinere Amtsziit isch er de folgende Departement vorgschtande: 1962-1968: Finanz- und Zolldepartement 1969-1973: Verchehrs- und Energiewirtschaftsdepartement Er isch Bundespräsident gsii i de Jahre 1967 und 1973 und Vizepräsident i de Jahre 1966 und 1972. Georges Andrey: Roger Bonvin. In: Historisches Lexikon vo dr Schwiiz.
De Jean Bourgknecht (* 16. September 1902 z Friburg im Üechtland; † 23. Dezember 1964 ebd.), vo Friiburg, isch en Schwiizer Politiker (CVP) gsii. Er isch am 17. Dezember 1959 in Bundesrat gwählt worde. Am 30. September 1962 hät er siis Amt ünergeeh, nachdem er am 3. September zruggträte isch. Während siinere Amtsziit isch er em Finanz- und Zolldepartement vorgschtande. Er isch Vizepräsident gsii im Jahr 1962. Roland Ruffieux / AG: Bourgknecht, Jean. In: Historisches Lexikon vo dr Schwiiz.
De Philipp Etter (* 21. Dezember 1891 z Mänzige; † 23. Dezember 1977 z Bärn), isch en Schwiizer Politiker (CVP) gsii. Er isch am 28. März 1934 in Bundesrat gwählt worde. Am 31. Dezember 1959 hät er siis Amt übergeeh nachdem er am 19. November siin Rücktritt bekannt geeh hät. Während siinere Amtsziit isch er em Departement vom Innere vorgschtande. Er isch Bundespräsident gsii i de Jahre 1939, 1942, 1947 und 1953 und Vizepräsident i de Jahre 1938, 1941, 1946 und 1952. De Philipp Etter liit begraben uf em Berner Bregartefridhof. Philipp Etter im Munzinger-Archiv (Artikelaafang frei abruefbar) Josef Widmer: Etter, Philipp. In: Historisches Lexikon vo dr Schwiiz. Philipp Etter i de Datebank Dodis vo de Diplomatische Dokument vo de Schwiiz Normdate: GND: 118531298 | LCCN: n82056781 | SUDOC/IdRef: 029159504 | VIAF: 36943969
De Jean-Marie Musy (* 10. April 1876 z Albeuve; † 19. April 1952 z Friburg) isch en Schwiizer Politiker (CVP) gsii. Er isch am 11. Dezember 1919 in Bundesrat gwählt worde. Am 30. April 1934 isch er zruggträte. Während siinere Amtsziit isch er em Finanz- und Zolldepartement vorgschtande. Er isch Bundespräsident gsii i de Jahre 1925 und 1930 und Vizepräsident im Jahr 1924. Im Zweite Wältchrieg isch er dr faschistische Ideäwält nooch gstande und het Verbindige zu Nazigrössene bis zum Heinrich Himmler uufe ghaa. Er isch zu sällere Zit e Brivatperson ohni politische oder diplomatische Status gsi, het aber sini Verbindige chönne usnütze und 1210 Juude us em Ghetto Theresiestadt für eins e Viertel Million Dollar chönne freichaufe und si am am 5. Februar 1945 in d Schwiz bringe. Chantal Kaiser: Bundesrat Jean-Marie Musy, 1919–1934. Universitätsverlag, Freiburg (Schweiz) 1999, ISBN 3-7278-1202-8. Manfred Flügge: Rettung ohne Retter, oder: Ein Zug aus Theresienstadt. dtv, München, ISBN 342324416X. Georges Andrey, John Clerc, Jean-Pierre Dorand et Nicolas Gex: Der Freiburger Staatsrat: 1848–2011. Geschichte, Organisation, Mitglieder. Editions La Sarine, Freiburg 2012, ISBN 978-2-88355-153-4. Commons: Jean-Marie Musy – Sammlig vo Multimediadateie Daniel Sebastiani: Musy, Jean-Marie. In: Historisches Lexikon vo dr Schwiiz. Gheimverhandlig zwisch em H. Himmler
De Ludwig von Moos (* 31. Januar 1910 z Sachslä; † 26. November 1990 z Bärn), vo Sachsle OW, isch en Schwiizer Politiker (CVP) und Jurist gsii. 1933 isch er Gmeindsschriiber vo Sachsle worde und vo 1934 bis 1946 Mitgliid vom Sachsler Iiwoonerroot gsi, ab em 41i as Gmeindsbresidänt. 1936 isch er Ersatzmaa vom Kantonsgricht, 1943 Mitgliid und Vizibresidänt vom Obergricht worde. Vo 1941 bis 1943 isch er au Mitgliid vom Obwaldner Kantonsroot gsi. Vo 1946 bis 1959 isch er denn Mitgliid vo der Obwaldner Kantonsregierig gsi und vo 1943 bis 1959 – uf Bundeseebeni – Mitgliid vom Ständerat. Am 17. Dezember 1959 het en di Vereinigt Bundesversammlig in Bundesrat gwählt. Währed siinere Amtsziit isch er em Juschtiz- und Polizeidepartement vorgschtande. Zruggträte isch er am 31. Dezember 1971. De von Moos isch Bundespräsident gsii i de Jahre 1964 und 1969 und Vizepräsident i de Jahre 1963 und 1968. Urs Altermatt (Hrsg.): Die Schweizer Bundesräte. Ein historiographisches Lexikon. Zürich/München 1991 (von Moos S. 494–499). Leo von Moos, Angelo Garovi: Gedenkschrift Ludwig von Moos. Begleitheft zur Sonderausstellung «Ludwig von Moos. Der Obwaldner Bundesrat von 1960 bis 1971» im Historischen Museum Obwalden. Sarnen 2010. Arnold Fisch: Meine Bundesräte. Von Etter bis Aubert. Stäfa
De Giuseppe Lepori (* 2. Juni 1902 z Massagno; † 6. September 1968 z Seravezza) isch en Schwiizer Politiker (CVP) gsii. Er isch am 16. Dezember 1954 in Bundesrat gwählt worde. Am 31. Dezember 1959 hät er siis Amt übergeeh, nachdem er am 24. November siin Rücktritt erchlärt hät. Während siinere Amtsziit isch er em Poscht- und Iisebahndepartement vorgschtande. Er isch Vizepräsident gsii im Jahr 1959. Urs Altermatt (Hrsg.): Die Schweizer Bundesräte, ein biographisches Lexikon, Artemis Verlag Zürich und München, 1991, ISBN 3-7608-0702-X Giuseppe Lepori im Munzinger-Archiv (Artikelaafang frei abruefbar) Fabrizio Panzera: Lepori, Giuseppe. In: Historisches Lexikon vo dr Schwiiz. Giuseppe Lepori Normdate: GND: 119004429 | LCCN: n79099190 | VIAF: 79128786
De Thomas Holenstein (* 7. Februar 1896 z Sanggalle; † 31. Oktober 1962 z Muralto), vo Bütschwil, isch en Schwiizer Politiker (CVP) gsii. Er isch am 16. Dezember 1954 in Bundesrat gwählt worde. Am 31. Dezember 1959 hät er siis Amt übergeeh, nachdem er am 20. November de Rücktritt erchlärt hät. Während siinere Amtsziit isch er em Volkswirtschaftsdepartement vorgschtande. Er isch Bundespräsident gsii im Jahr 1958 und Vizepräsident im Jahr 1957. Markus Rohner: Holenstein, Thomas. In: Historisches Lexikon vo dr Schwiiz. Thomas Holenstein i de Datebank Dodis vo de Diplomatische Dokument vo de Schwiiz
(12) Victoria isch e Asteroid vum Asteroide-Hauptgürtel, wo am 13. September 1850 vum John Russell Hind as zwölfter Asteroid entdeckt worre isch. D'Daifi uf dr Namme Victoria isch sinerzitt kontrovers diskutiert worre, wil mer dr nohligend Schluss zoge het, dr Hind heb dr Himmelskörper zue Ehre vu dr englische Königi Victoria si gnennt - bis derthi isch es unüblich gsi, Asteroide nooch läbende Persone z'benenne. Dr Hind het sich aber dodemit us dr Affäre zoge, dass die römisch Sigesgötti d'Nammensgäberi gsi sei. D'Victoria beweggt sich ime Abstand vu 1,8191 (Perihel) bis 2,8495 (Aphel) astronomische Eiheite, in 3,57 Johre um d'Sunne. D'Bahn isch 8,3619° gege d'Ekliptik gneigt, d'Bahnexzentrizität betrait 0,2207. D'Victoria het e Durmesser vu öppe 117 Kilometer. Si besitzt e relativ helli Oberflächi mit ere Albedo vu 0,176. In rund 8 Stunde un 40 Minute rotiert si um die eige Ax. Ufnahme, wo mit Radar un Speckle Interferometrie gmacht worre sin, zeige, dass dr Asteroid e länglichi Form ufwiist (was d'Durmesseragab relativiert). Möglichwiis bestoht er us zwei Körper (e sognennte kontakt-binäre Asteroid). Lueg au: Liste vu dr Asteroide
De Josef Escher (* 17. September 1885 z Simplon VS; † 9. Dezember 1954 z Bern), vo Simplon (Kanton Wallis), isch en Schwiizer Politiker (CVP) und Jurist gsii. Er isch als Sohn vonere Hotelierfamilie uufgwachse. Zwüsche 1899 bis 1906 hät er d'Kanti in Brig bsuecht. Eis Joor spöter hät er d'Matura in Saint-Maurice abglejt. Nachethär hät er Jura in Bern und Berlin studiert. Ab em Joor 1912 isch er Mitarbeiter und spöter de Bsitzer vomne Awalts-und Notariatsbüro in Brig gsi. Politischi erschti Schritt hät er mit em Iitritt i die Katholisch-konservativ Partej gmacht. Au isch er 1912 Vizepräsidänt vo Brig gsi. Vom Joor 1917-1931 isch er zum Walliser Grossrat gwählt worde, won er im Joor 1923 präsidiert hät. Zwüsche 1920-1928 isch er Gemeindepräsidänt vo Glis, und vo 1932-1937 Staatsrat gsi. I de Joore 1925-1931 und 1936-1950 Nationalroot, won er im Joor 1948 Präsidänt gsi isch. Er isch vo 1946-1950 de Präsidänt vo de Konservative Volkspartej vo de Schwiiz gsi, de hütige CVP. Gliichziitig isch er de Präsidänt vo de parlamentarische Gruppe für d'Wahrig vo de Interässe vo de Bergbevölkerig und de Schwiizerische Arbetsgmeinschaft vo de Bergbuure. Er isch am 14. September 1950 in Bundesrat gwählt worde. Am 9. Dezember 1954
De Enrico Celio (* 19. Juni 1889 z Ambrì TI, Gmäind Quinto; † 23. Februar 1980 z Lugano), vo Ambrì TI (Gmeind Quinto), isch en Schwiizer Politiker (CVP) gsii. Er isch am 22. Februar 1940 in Bundesrat gwählt worde. Am 15. Oktober 1950 hät er siis Amt übergeeh, nachdem er am 23. Juni de Rücktritt erchlärt hät. Während siinere Amtsziit isch er em Poscht- und Iisebahndepartement vorgschtande. Er isch Bundespräsident gsii i de Jahre 1943 und 1948 und Vizepräsident i de Jahre 1942 und 1947. Enrico Celio im Munzinger-Archiv (Artikelaafang frei abruefbar) Fabrizio Panzera: Celio, Enrico. In: Historisches Lexikon vo dr Schwiiz. Enrico Celio Enrico Celio i de Datebank Dodis vo de Diplomatische Dokument vo de Schwiiz Normdate: GND: 1046349104 | SUDOC/IdRef: 091941350 | VIAF: 90714123
Buebike isch e politischi Gmeind im Bezirk Hiwiil im Kanton Züri i de Schwiiz. Blasonierig (Wappebeschriibig) Gviertlet: 1 es durchgehends silberigs Chrüüz (Balkechrüüz) uf rotem Grund 2 und 3 es schwarzes latiinisches B uf goldigem Grund 4 es silberigs Gabelchrüüz uf schwarzem Grund S Wappe vo de Gmeind Buebike wird scho i de Chronick der Eydgnosschaft vom Johannes Stumpf usem Jaar 1547 als Zeie für s Dorf Buebike uufgfüehrt und isch bi de Wappebereinigung i de 1930-er Jaar als offiziells Gmeindswappe übernah worde. S wiissi Balkechrüüz uf rotem Grund staht für d Johanniterritter. Uf de Chrüüzzüüg isch das Zeiche als Symbol für de Kampf für Christus uf em Wafferock treit worde. S wiissi Schwalbeschwanzchrüüz uf schwarzem Grund bedüütet de Kampf vo de Ritter gäge d Chranket. Es symbolisiert d Barmhärzigkeit und mer seit au, di acht Spitz vom Chrüüz symbolisierid di acht Seeligpriisige und di vier Bälke vom Chrüüz di vier Evangelie. Di erschte Sidler, d Sippe vom Alemann Buobo, d Buobinger, wärded dur di beide schwarze B uf goldigem Grund dargstellt. Zur Gmeind Buebike ghört au der Ortsteil Wolfhuuse. D Laag vo Buebike wiist en uusgsprochni Passlaag uuf. S Wasser vo Buebike lauft i d Jona und schliesslich in
De Giuseppe Motta (* 29. Dezember 1871 z Airolo; † 23. Januar 1940 z Bärn), vo Airolo TI, isch en Schwiizer Politiker (CVP) gsii. Er isch am 14. Dezember 1911 in Bundesrat gwählt worde und isch im Amt verschtorbe. Während siinere Amtsziit isch er de folgende Departement vorgschtande: 1912-1919: Finanz- und Zolldepartement 1920-1940: Politischs Departement Er hät sich zäme mit em Bundesrat Felix-Louis Calonder für de Biitritt vo dr Schwiiz zum Völkerbund engagiert. Am 16.Mai 1920 isch d Schwiiz dänn mit eme knappe Schtändemehr (11 Ja / 10 Nein) em Völkerbund biiträte. Er hät 1924 d Völkerbundsversammlig präsidiert. Er isch Bundespräsident gsii i de Jahre 1915, 1920, 1927, 1932 und 1937 und Vizepräsident i de Jahre 1914, 1919, 1926, 1931 und 1936. Er hät d Gründig vom Hilfswerch Kinder der Landstrasse aagregt, wo us hütiger Sicht Völkermord a de Jenische begange hät. Paul Widmer, Schweizer Aussenpolitik und Diplomatie von Pictet de Rochemont bis Edouard Brunner. Zürich, ISBN 978-3-03823-632-0 (2. nachgeführte Auflage 2014) Mauro Cerutti: Giuseppe Motta. In: Urs Altermatt (Hrsg.): Die Schweizer Bundesräte. Ein biographisches Lexikon. 2. Auflage. Artemis Verlag, Zürich/München 1991, ISBN 3-7608-0702-X, S. 306–311. Mauro Cerutti: Motta, Giuseppe. In: Neue Deutsche Biographie (NDB). Band 18, Duncker & Humblot,
De Josef Anton Schobinger (* 30. Januar 1849 z Lozärn; † 27. November 1911 z Bärn) isch en Schwiizer Politiker (CVP) gsii. Ab 1874 isch er en Regierigsrot vom Kanton Lozärn gsi, ab 1888 au Nationalrot. Während sibe Joor hett er die katholisch-konservativi Fraktion (hütte CVP) präsidiert. Er isch am 17. Juni 1908 in Bundesrat gwählt worde und isch im Amt verschtorbe. Als dozmoll jüngschte vo de siibe Bundesrööt hett er, wies dodezmoll courant normal gsi isch, jedes Joor miesse s'Departement wächsle. Er hett drumm nie bsunderi Akzänt setze kenne. Während siinere Amtsziit isch er de folgende Departement vorgschtande: 1908: Juschtiz- und Polizeidepartement 1909: Handels-, Induschtrie- und Landwirtschaftsdepartement 1910: Finanz- und Zolldepartement 1911: Departement vom Innere Alois Steiner: Josef Anton Schobinger. In: Urs Altermatt (Hrsg.): Die Schweizer Bundesräte. Ein biographisches Lexikon. 2. Auflage. Artemis Verlag, Zürich/München 1991, ISBN 3-7608-0702-X, S. 296–297. Alois Steiner: Schobinger, Josef Anton. In: Historisches Lexikon vo dr Schwiiz.
De Joseph Zemp (* 2. September 1834 z Entlibuech; † 8. Dezember 1908 z Bärn) isch en Schwiizer Politiker (CVP) gsii. Vo 1863 bis 1891 isch er im Grosse Rat vom Kanton Luzärn gsässe, vo 1871 bis 1872 im Schwizer Ständerat. Im Nationalrat isch er vo 1872 bis 1876 gsi und wider vo 1881 bis 1891. Im Jahr 1887 isch er Presidänt vom Nationalrat worde. Er isch am 17. Dezember 1891 in Bundesrat gwählt worde. Am 17. Juni 1908 isch er zruggträte. Er isch dr erschti Bundesrat gsii, wo dr katholische CVP aaghört hät. Während siinere Amtsziit isch er de folgende Departement vorgschtande: 1892-1901: Poscht- und Iisebahndepartement 1902: Politischs Departement 1903-1908: Poscht- und Iisebahndepartement Er isch Bundespräsident gsii i de Jahre 1895 und 1902 und Vizepräsident i de Jahre 1894, 1901 und 1908. Josef Zemp. In: Urs Altermatt (Hrsg.): Die Schweizer Bundesräte. Ein biographisches Lexikon. 2. Auflage. Artemis Verlag, Zürich/München 1991, ISBN 3-7608-0702-X, S. 254–259. Deutsche Biographische Enzyklopädie, Bd. 10, München u. Leipzig, K. G. Saur, 1999. Verein Buchprojekt Bundesrat Josef Zemp (Hrsg.): Josef Zemp. Ein Bundesrat schafft den Ausgleich. Sein Leben und Wirken im Dialog mit der Gegenwart. Schüpfheim 2008 www.zemp08.ch Website zum 100. Todestag Urs Altermatt: Zemp, Josef.
De Ernst Brugger (* 10. März 1914 z Bellinzona; † 20. Juni 1998 z Gossau ZH) isch en Schwiizer Politiker (FDP) gsii. Er isch am 10. Dezember 1969 in Bundesrat gwählt worde. Nach acht Jahre isch er per 31. Januar 1978 altershalber zruggträte. Während siinere Amtsziit isch dr über Parteigrenze gachteti Politiker em Volkswirtschaftsdepartement vorgschtande. Er isch Bundespräsident gsii im Jahr 1974 und Vizepräsident im Jahr 1973. Ernst Brugger im Munzinger-Archiv (Artikelaafang frei abruefbar) Ulrich Klöti: Ernst Brugger. In: Historisches Lexikon vo dr Schwiiz. Normdate: GND: 1014957656 | SUDOC/IdRef: 067031919 | VIAF: 176299001
Dr Christian Heinrich Friedrich Peters (* 19. September 1813 in Koldenbüttel, Schleswig-Holstei; † 18. Juli 1890 in Clinton, New York) isch e dytsch-amerikanische Astronom gsi. Dr Peters het Astronomi un Mathematik bim J. F. Encke an dr Berliner Humboldt-Universität studiert un nooch sinere Promotion as Assistent vum Mathematiker Carl Friedrich Gauß in Göttinge gschafft. Zämme mit em Geolog Sartorius von Walterhausen het er e Exkursion nooch Sizilie undernumme un Undersuechige vum Vulkan Ätna durgfüehrt. Später het er am Observatorium vu Capodimonte in Neapel gschafft, wo er Beobachtige vu Sunneflecke durgfüehrt het 1846 e sehr liechtschwache Komet (1846 VI) entdeckt het. Wil aber die vu ihm durgfüehrte Bahnbestimmige urichtig gsi sin, het dr Komet erst anno 1982 wiider entdeckt werre chänne. Wäge politische Uruehe het dr Peters 1849 nooch Frankriich flüchte müesse. Von dert us isch er middellos nooch Konstantinopel (hüt Istanbul gange). Ufgrund vu sine sehr guete Sprochchenntnisse - dr Peters het usser mehrere europäische Sprooche au Altgrichisch, Latinisch, Hebräisch, Arabisch, Persisch un Türkisch beherrscht - isch er zum wisseschaftliche Beroter vun Reshid Pascha worre, dem Grosswesir vum Sultan Mejid II. Uf Aregig vum amerikanische Botschafter im Osmanische Riich un usgstattet mit eme Empfähligsschribe vum Alexander von Humboldt isch dr
De Hans Schaffner (* 16. Dezember 1908 in Interlake; † 26. November 2004 z Bärn) isch en Schwiizer Politiker (FDP) gsii. Bürger vo Gräniche AG. De Hans Schaffner isch als Direkter vo dr Handelsabteilig vo dr Bundesverwaltig wesentlich a dr Entschtehig vo dr EFTA beteiliget gsii. 1958 nach dr Gründig vo dr EWG, hät dr Schwiiz d Isolation vo dr europäische Handelspolitik droht. De Schaffner hät es Treffe mit siine Kollege us de Nöd-EWG-Schtaate organisiert, wo d Idee vonere Freihandelszone uusgarbeitet worde isch. Under dr Bezeichnig "d Beamteverschwörig" isch das Treffe i d Gschicht vo dr EFTA iigange und de Schaffner isch als Vater vo dr EFTA bezeichnet worde. Am 15. Juni 1961 isch er in Bundesrat gwählt worde. Wege siim Heimatort Gränich hät er als Vertreter vom Kanons Aargau gulte. Während siinere Amtsziit isch er em Volkswirtschaftsdepartement vorgschtande. Er hät sich schtarch für d Intergration vo dr Schwiiz in Europa engagiert und hät sich für es aktivs Mitwürke do dr Schwiiz i dr EFTA iigsetzt. Er isch Bundespräsident gsii im Jahr 1966 und Vizepräsident im Jahr 1965. Am 31. Dezember 1969 isch er us gsundheitliche Gründe zruggträte. Nach siim Rücktritt us em Bundesrat und ere längere Erholigsziit hät er
De Nello Celio (* 12. Februar 1914 z Quinto; † 29. Dezember 1995 z Bern), heimatberechtigt z Quinto, Kanton Tessin, isch en Schwiizer Politiker (FDP) gsii. Er isch am 15. Dezember 1966 in Bundesrat gwählt worde. Am 31. Dezember 1973 hät er siis Amt übergeeh. Während siinere Amtsziit isch er de folgende Departement vorgschtande: 1967-1968: Militärdepartement 1968-1973: Finanz- und Zolldepartement Er isch Bundespräsident gsii im Jahr 1972 und Vizepräsident im Jahr 1971. Fabrizio Panzera: Celio, Nello. In: Historisches Lexikon vo dr Schwiiz. Nello Celio Nello Celio i de Datebank Dodis vo de Diplomatische Dokument vo de Schwiiz Privatarchiv Nello Celio in dr Archivdatebank vom Schwiizerische Bundesarchiv
De Paul Chaudet (* 17. November 1904 z Rivaz; † 7. August 1977 z Lausanne), heimatberechtigt in Corsier-sur-Vevey, isch en Schwiizer Politiker (FDP) gsii. Er isch am 16. Dezember 1954 in Bundesrat gwählt worde. Siini Amtszeit hät am 31. Dezember 1966 gendet, nachdem er am 28. November 1966 i dr Folg vo dr Mirage-Affäre siin Rücktritt aakündet hät. Während siinere Amtszeit isch er em Militärdepartement vorgschtande. Er isch Bundespräsident gsii i de Jahre 1959 und 1962 und Vizepräsident i de Jahre 1958 und 1961. Paul Chaudet i de Datebank Dodis vo de Diplomatische Dokument vo de Schwiiz Chantal Lafontant: Chaudet, Paul. In: Historisches Lexikon vo dr Schwiiz. Normdate: GND: 116492783 | LCCN: n83142875 | SUDOC/IdRef: 060851538 | VIAF: 32749973
De Hans Streuli (* 13. Juli 1892 z Züri; † 23. Mai 1970 z Aarau; Bürger vo Wädischwiil) isch en Schwiizer Politiker (Regierigs- und Bundesraat) vo der FDP gsii. De Streuli hät a der Äidgnössische Tächnische Hoochschuel z Züri Architäktuur gstudiert. 1918 hät er sis äige Architäktuurbüro uuftaa. 1922 hät er d Clara Püntner ghüraate und dänn mit ere zwoo Töchtere und äin Soon ghaa. 1928 isch er zum Gmäindsbresidänt vo Richterschwiil gwäält woorde und sibe Jaar drufabe, 1935, in Regierigsraat. Deet hät er d Finanztiräkzioon überchoo. Mit sim Voorschlaag für e kantonaali AHV (won er hät wele iifüere, wil d Abstimig uf äidgnössischer Ebeni 1931 bachab ggange isch), isch er 1941 nöd durechoo. Er hät aber chöne d Kantonsfinanze saniere, und 1952 hät s Stimmvolch sis nöi Stüürgsetz aagnaa. Siin Voorschlaag für e kantonaali AHV hät s Volch aber abgläänt. Er isch au Bresidänt vom Organisazoonskomitee vo de nachane birüemte Landesuusstelig 1939 («Landi») gsii. Am 22. Dezember 1953 isch de Streuli in Bundesrat gwäält woorde und deet em Finanz- und Zolldepartäment vorgstande. Au im Bund hett er gäärn e nöis Stüürsischteem iigfüert, isch aber daademit uf vil Widerstand bi de Bürgerliche gstoosse und gschiiteret. Si isch em aber zmindscht
De Max Petitpierre (* 26. Februar 1899 z Noiäburg; † 25. März 1994 ebefalls z Noiäburg) isch en Schwiizer Politiker (FDP) gsii. Dä Max Petitpierre isch i dä 1930er-Jahr Profässer für Rächt a de Universiteet Noiäburg gsii. 1937 isch er als Verträter vo sinärä Partei, d FDP in Grossä Rat vom Kanton Noiäburg gwählt worde. Ab 1942 hät är sin Kanton im Ständerat verträttä. Er isch am 14. Dezember 1944 in Bundesrat gwählt worde. Am 30. Juni 1961 isch er zruggträte. Während siinere Amtsziit isch er em Politische Departement vorgschtande. Er isch Bundespräsident gsii i de Jahre 1950, 1955 und 1960 und Vizepräsident im Jahr 1949. Unter anderem isch äs am Petitpierre sis Verdiänscht gsii, dass d'Schwyz 1950 als fünfte weschtliche Staat d'Volksrepublik China diplomatisch anerkännt hät. Paul Widmer, Schweizer Aussenpolitik und Diplomatie von Pictet de Rochemont bis Edouard Brunner. Zürich, ISBN 978-3-03823-632-0 (2. nachgeführte Auflage 2014) Daniel Trachsler: Bundesrat Max Petitpierre. Schweizerische Aussenpolitik im Kalten Krieg 1945–1961. Buchverlag Neue Zürcher Zeitung, Zürich 2011, ISBN 978-3-03823-670-2. Max Petitpierre im Munzinger-Archiv (Artikelaafang frei abruefbar) Daniel Trachsler: Petitpierre, Max. In: Historisches Lexikon vo dr Schwiiz. Commons: Max Petitpierre – Sammlig vo Multimediadateie Privatarchiv Max Petitpierre in dr Archivdatebank vom Schwiizerische Bundesarchiv Dokumente
D' (13) Egeria isch e Asteroid vum Asteroide-Hauptgürtel, wo am 2. November 1850 vum Annibale de Gasparis als drizehnter Asteroid entdeckt worre isch. Daift worre isch dr Himmelskörper uf e wiissagendi Quellnymphe us dr römische Mythologi. D'Egeria beweggt sich ime Abstand vu 2,3580 (Perihel) bis 2,7942 (Aphel) astronomische Eiheite, in 4,14 Johre um d'Sunne. D'Bahn isch mit 16,5395° relativ starch gege d'Ekliptik gneigt, d'Bahnexzentrizität betrait 0,08467. Mit eme middlere Durmesser vu 208 km Kilometer isch d'Egeria ein vu dr grösste Asteroide vum Hauptgürtel. Si besitzt e sehr dunkli chohlestoffhaltigi Oberflächi mit ere Albedo vu 0,041 (zum Vergliich: e Brikett het öppe 0,05). In 7 Stunde un 3 Minute rotiert si um die eige Ax. Am 8. Jänner 1992 isch e Sternbedeckig dur d'Egeria beobachtet worre. Dur Uswertig vu dr Liechtkurve het d'Usdähnig vum Asteroid uf 217 × 196 km bestimmt werre chänne. Lueg au: Liste vu dr Asteroide
De Rodolphe Rubattel (* 4. September 1896 z Villarzel; † 18. Oktober 1961 z Pully), heimatberechtigt in Villarzel VD, isch en Schwiizer Politiker (FDP) gsii. Er isch am 11. Dezember 1947 in Bundesrat gwählt worde. Am 31. Dezember 1954 hät er siis Amt übergeeh nachdem er am 1. November siin Rücktritt aakündiget hät. Während siinere Amtsziit isch er em Volkswirtschaftsdepartement vorgschtande. Er isch Bundespräsident gsii im Jahr 1954 und Vizepräsident im Jahr 1953. Boris Anelli/BE: Rubattel, Rodolphe. In: Historisches Lexikon vo dr Schwiiz. Rodolphe Rubattel im Munzinger-Archiv (Artikelaafang frei abruefbar) Diplomatische Dokumente der Schweiz (DDS) Rodolphe Rubattel i de Datebank Dodis vo de Diplomatische Dokument vo de Schwiiz